Martinsyde Buzzard

Martinsyde F.4 Buzzard buvo Pirmojo pasaulinio karo pabaigoje Karališkosioms oro pajėgoms (RAF) kurtas galingas ir greitas dvisparnis naikintuvas. Karui pasibaigus tokio naikintuvo poreikio nebeliko. Iš viso buvo pagaminta daugiau nei 370 vienetų, daugelis jų eksportuota. „Buzzard“ pasižymėjo dideliu greičiu, buvo vienas greičiausių orlaivių, sukurtų per Pirmąjį pasaulinį karą.Bruce 1965, p.162. Note: "…one of the fastest then in existence. " Po karo du tokius orlaivius įsigijo Lietuvos karo aviacija.

 Projektavimas ir tobulinimas 
1917 m. „Martinsyde“ įmonės inžinierius George’as Handasyde sukūrė Martinsyde F.3 – vienenvietį naikintuvą biplaną su „Rolls-Royce“ Falcon V-12 varikliu. Prototipą savo lėšomis pagamino ir prieš 1917 m. spalio mėn.Bruce Air International July 1977, p. 28. Bruklando aerodrome išbandė Martinsyde įmonė. 1917 m. britų Karališkosios oro pajėgos (angl. RAF) užsakė šešis vientus. Pirmasis pakilo tų pačių metų lapkritį. orlaivio bandymų rezultatai buvo įspūdingi: pasiektas maksimalų 142 mylių per valandą greitis (229 km / h).Mason 1992, p.118. Oficialioje ataskaitoje tai buvo pavadinta „didelė pažanga oro žvalgybos srityje“.Bruce 1965, p. 160.

1917 m. pabaigoje buvo užsakyti šeši priešserijiniai orlaiviai ir 150 naikintuvų.Bruce Air International July 1977, p. 29. Netrukus paaiškėjo, kad orlaiviui numatyti „Falcon“ varikliai buvo reikalingi naikintuvų Bristol F.2 gamybai ir naujam orlaiviui gauti „Falcon“ variklių buvo sudėtinga.Bruce Air International July 1977, pp. 30–31.

Šios problemos sprendimui „Martinsyde“ perdirbo naikintuvą, pritaikė jį 300 AG (224 kW) „Hispano-Suiza 8“ varikliui. F.4 Buzzard, kaip ir „F.3“, buvo vienavietis biplanas, varomas traukiančio propelerio, kurį suko vandeniu aušinamas variklis. Lyginant su F.3, jo sparnai buvo žemesni, piloto kabina buvo persumta kiek labiau atgal.

F.4 prototipas buvo išbandytas 1918 m. birželio mėn. Bandymų metu užfiksuotos puikios dinaminės charakteristikos, orlaivis buvo lengvai valdomas, manevringas, taip pat labai greitas.Bruce 1965, p.162.

RAF užsakė 1 450 orlaivių, kuriuos pagaminti turėjo „Martinsyde“, taip pat „Boulton & Paul Ltd“, „Hooper & Co“ ir „Standard Motor Company“. Užsakymus pateikti planavo ir Prancūzijos karinės oro pajėgos (pranc. Aéronautique Militaire), Jungtinėse Amerikos Valstijose šios šalies kariuomenei planuota pagaminti dar 1 500 lėktuvų.Bruce 1965, p. 164.

RAF pirmus orlaivius gavo paliaubų sutarties tarp sąjungininkų ir Vokietijos pasirašymo išvakarėse. Pasibaigus karo veiksmams, RAF nurodė, kad Martinsyde pateiktų tik pagamintus orlaivius. Visi kiti užsakymai buvo atšaukti. Pokario metais RAF atsisakė naudoti „Buzzard“ ir, nepaisant prastesnių rezultatų, pirmenybę teikė pigesniam Sopwith Snipe.Mason 1991, pp. 137–138.

Karui pasibaigus "Martinsyde" toliau tobulino "Buzzard" modelį. Tam iš RAF atpirko perteklinius orlaivius ir jų pagrindu gamino dviviečius turistinius orlaivius ir hidroplanus. 1922 m., bankrutavus „Martinsyde“, šiuos orlaivius įsigijo "Aircraft Disposal Company", kuri keletą metų toliau kūrė ir pardavinėjo įvairius F.4 variantus.Bruce 1965, pp. 165–166.
 Eksploatacijos istorija 
dešinėje|miniatiūra| Martinsyde ADC.1, reg. Nr. G-EBKL“ nuo 1924 m. lapkričio iki 1930 m. sausio mėn. naudotas oro lenktynėseKarinė tarnyba: keturi iš šešių pagamintų Martinsyde F.3 1918 m. buvo perduoti Britanijos gynybos (angl. Home Defence) eskadrilėms. Du iš jų naudoti RAF 39-ojoje eskadrilėje (1918 m. liepos 8 d. duomenimis),Bruce 1965, p. 160. vienas buvo naudojamas 141-ojoje eksadrilėje.Bruce Air International August 1977, p. 86. Iki Pirmojo pasaulinio karo pabaigos RAF gavo 57 vnt. F.4 Buzzard, tačiau jie nespėjo pasiekti kovinių eskadrilių.

1919 m. Paryžiaus taikos konferencijoje dalyvavusi Didžiosios Britanijos delegacija du „Buzzard“ naudojo kaip greituosius ryšių orlaivius.

Po karo keletas „Buzzard“ buvo eksploatuojami D. Britanijos Centrinėje skraidymo mokykloje.Bruce 1965, p. 165.Mason 1992, p. 138.
miniatiūra|Latvijos KOP Martinsyde ADC.1
Martinsyde’ui sekėsi parduoti Buzzard į užsienio šalis. Vienviečius ir dviviečius modelius įsigijo Lietuvos (2 orlaiviai), Ispanijos (30 orlaivių), Suomijos (15 orlaivių), Sovietų Rusijos (100 lėktuvų) karinės oro pajėgos.Green and Swanborough 1994, p. 364.

Kai kurie iš šių orlaivių buvo eksploatuojami labai ilgai – šeši ispanų „Buzzard’ai“ buvo naudoti net Ispanijos pilietinio karo pradžioje.

Po Martinsyde bankroto, orlaivius prėmusi "Aircraft Disposal Company" pagamino aštuonis „Buzzard’us“ su Jaguar varikliais ir juos pardavė Latvijos KOP. Bent vienas jų (Nr. H7753) buvo eksploatuojamas iki 1937 m liepos 13 d., kai atliekant akrobatikos figūrą subyrėjo ore.MARTINSYDE F.4 BUZZARD, http://latvianaviation.com/index.php?en/content/airforce/LAF_Mart_Buzzard.ssi 

Daug Martinsyde orlaivių įsigijo civiliai savininkai, kurie juos perdirbo į kelioninius, lenktyinius, tyrimų lėktuvus ir netgi naudojo ruonių paieškoms Niufaundlande.Jackson 1988, pp. 28–34.

 Lietuvoje 
miniatiūra|Abu Lietuvos Karo aviacijos Martinsyde F.4 Buzzard, 1921 m.
Lietuvos karo aviacija, ieškodama modernių naikintuvų, 1921 m. nusprendė įsigyti Martinsyde F-4. Vyriausybė šių naikintuvų įsigijimui skyrė 500 000 auksinų. Į Londoną sandorio sutvarkyti atvykęs 1-osios eskadrilės vadas ltn. Jurgis Dobkevičius buvo informuotas, kad galutinė sandėrio kaina yra 590 000 auksinų. Šiam skirtumui padengti buvo panaudotos ir Amerikos lietuvių paaukotos lėšos.Martinsyde F-4 "Buzzard", Plieno sparnai, https://www.plienosparnai.lt/page.php?1246

Lėktuvai (gamykliniai Nr. 4306 ir 4310) į Lietuvą buvo atgabenti 1921 m. pabaigoje ir aukotojų garbei buvo pavadinti „Amerikiečiu“ ir „Amerikiete“. Iki 1929 m. jie buvo naudojami kaip naikintuvai, o vėliau kaip mokomieji lėktuvai Mokomojoje eskadrilėje. 

Martinsyde F-4 Nr. 4310 nurašytas 1932 m. gruodį, o Nr. 4306 – 1936 m.http://www.plienosparnai.lt/page.php?1246

 Variantai 

 F.3
 miniatiūra|Lietuvos karo aviacijos Martinsyde F.4 Buzzard "Amerikietis"Vienvietis naikintuvas biplanas su Rolls-Royce Falcon varikliu. Pagaminta 7 vnt.Bruce Air International August 1977, p. 86.
 F.4 Buzzard
 Vienvietis naikintuvas biplanas su 300 AG (220 kW) Hispano-Suiza 8 varikliu. Pagrindinis gamintas modelis.
 F.4 Buzzard 1a
 Nepriklausomų oro pajėgų tolimojo nuotolio naikintuvas. Pagaminti 3 vnt.Bruce 1965, p. 165.
 F.4A
 Pertekliniai F.4 „Buzzard“, paversti dviviečiais kelioniniais lėktuvais.
 A.Mk I
 miniatiūra|Martinsyde F.6 keleivinis variantasPertekliniai F.4 „Buzzard“, paverstit dviviečiais tolimojo nuotolio orlaiviais. Didesni sparnai, „Rolls-Royce Falcon“ varikliai.Jackson 1988, p. 28.
 AS. Mk I
 A.Mk I modelis hidroplanas.
 A.Mk II
 A.Mk. I. versija su keturviečiu salonu, varoma „Hispano-Suiza“ arba „Falcon“ varikliu.Flight 17 August 1922, pp. 463–465.
 F.6
 miniatiūra|Martinsyde ADC.1Pertekliniai F.4 „Buzzard“, paversti keleiviniais orlaiviais su pakeistu sparnu ir važiuokle, kai kurie - pritaikyti kilimui nuo vandens (hidroplanai).Donald 1997, p. 605.
 A.D.C.1
 Vienvietis naikintuvas, varomas 395 AG (295 kW) galios "Armstrong Siddeley Jaguar“ radialiniu stūmokliniu varikliu. Orlaivį sukūrė „Aircraft Disposal Company“.Flight 27 November 1924, pp. 742–745. Pagamintas vienas prototipas,Jackson 1988, p. 33. aštuoni serijinės gamybos lėktuvai buvo eksportuoti į Latviją .Green and Swanborough 1994, p. 364.
 Nimbus Martinsyde
 Vienas orlaivis, kuriame ADC sumontavo 300 AG (220 kW) galios ADC „Nimbus“ varikllį.Flight 3 June 1926, pp. 315–317.
 AV 1
 Vienas orlaivis, pagamintas variklių inžinieriui Amherstui Villiersui.
 Raymor
 Vienintelis pagaimintas A.Mk 1 tipo orlaivis,varomas 285 AG (220 kW) galios Rolls-Royce Falcon III variklio, modifikuotas transatlantinio skrydžio bandymui.

 Naudotojai 



 Airijos karinės oro pajėgos – eksploatavo vieną „Martinsyde A Mk. II“ (įsigytą 1921 m. lapkričio mėn., kaip galimybę Michaelui Collinsui greitai pabėgti atgal į Airiją, jei nutrūktų derybos dėl Anglijos ir Airijos sutarties) ir keturis „Martinsyde F.4“ naikintuvus.Mason 1992, p. 138.



 miniatiūra|Ispanijos KOP Martinsyde F.4Belgijos karinės oro pajėgos



 Bolivijos karinės oro pajėgos



 Ispanijos Respublikos oro pajėgos – eksploatavo dvidešimt vienviečių ir dviviečių orlaivių.Green and Swanborough 1994, p. 364.
 Ispanijos respublikonų karinis oro laivynas



 Imperatoriškosios Japonijos kariuomenės oro pajėgos – vienas orlaivis.Mason 1992, p. 138.



 Karališkosios karinės oro pajėgos



 miniatiūra|Latvijos KOP Martinsyde F.4 Buzzard vizitas Lietuvoje, 1926 m.Kanados karališkosios oro pajėgos – vienas Martinsyde F.6 buvo naudojamas 1922 m.Jackson 1988, p. 31.



 Latvijos karinės oro pajėgos – bent vienas ADC 1, kituose šaltiniuose - aštuoni vnt.Green and Swanborough 1994, p. 364.



 Lietuvos karinės oro pajėgos – 1921 m. įsigijo du Buzzard.Vistakas 1985, p. 63.



 miniatiūra|Suomijos KOP Martinsyde F.4 Buzzard (MA-24)Lenkijos karinės oro pajėgos – 1923–1926 m. eksploatavo vieną orlaivį. Jis buvo naudojamas kaip asmeninė oro pajėgų vado Włodzimierzo Zagórskio transporto priemonė,Bruce Air International September 1977, pp. 135–136. nudažytas raudonomis ir baltomis juostomis.


 Portugalijos karinės oro pajėgos – įsigyti keturi F.4.Green and Swanborough 1994, p. 364.



 Sovietų Sąjungos karinės oro pajėgos



 Suomijos karinės oro pajėgos – 1923 m. Suomijos karinės oro pajėgos gavo vieną F.4, o 1927 m. – 14. Šie orlaiviai buvo eksploatuodami iki 1939 m. Vienas išlikęs orlaivis eksponuojamas Centriniame Suomijos aviacijos muziejuje šalia Helsinkio oro uosto.Suomen, Keski. „Ilmavoimien koneet vuodesta 1917 alkaen / Airplanes of FAF since 1917.“ Ilmailumuseo (Aviation Museum of Central Finland). Nuoroda tikrinta 2008-11-25.

 Techninės charakteristikos 
miniatiūra|Martinsyde ADC.1 piloto kabina
 Įgula: 1
 Ilgis: 7,76 m
 Sparnų mojis: 9,99 m
 Aukštis: 2,69 m
 Sparnų plotas: 29,7 m²
 Tuščio svoris: 823 kg
 Maksimali kilimo masė: 1,090 kg
 Variklis: 1 × skysčiu aušinamas Hispano-Suiza 8Fb "V" formos  vidaus degimo variklis, 300 AG galios

 Maksimalus greitis: 
 146 mylios per valandą (235 km/h, 127 mazgai) jūros lygyje; 
 132,5 mph (115 mazgai, 213 km/h) 15.000 pėdų (4.600 m) aukštyje.Mason 1992, p. 138.
 Skrydžio lubos: 24.000 pėdų (7.320 m)
 Kilimo laikas: į 10.000 pėdų (3.050 m) aukštį per 7 min 55 sek.

Ginkluotė

 Kulkosvaidžiai: 2x 0.303 colio (7,7 mm) kalibro Vickers kulkosvaidžiai

 Šaltiniai 
Išnašos

Literatūra

 „A Martinsyde for Newfoundland: The Type A Mark II, Sold to the Aerial Survey Company“. Flight, 17 August 1922, pp. 463–465.
 „Another Interesting A.D.C. Modification: The 'Nimbus-Martinsyde'.“ Flight, 3 June 1926, pp. 315–317.
 Bruce, Jack M. „From Pachyderm to Bird of Prey: Part 1“. Air International, Vol. 13, No. 1, July 1977, pp. 25–32.
 Bruce, Jack M. „From Pachyderm to Bird of Prey: Part 2“. Air International, Vol. 13, No. 2, August 1977, pp. 82–86.
 Bruce, Jack M. „From Pachyderm to Bird of Prey: Part 3“. Air International, Vol. 13, No. 3, September 1977, pp. 131–137.
 Bruce, J.M. War Planes of the First World War: Volume One Fighters. London: Macdonald, 1965.
 Bruce, J.M. War Planes of the First World War: Volume One Fighters. London: Macdonald, 1965.
 Donald, David, ed. The Encyclopedia of World Aircraft. London: Blitz Editions, 1997. 
 Martinsyde F-4 "Buzzard", Plieno sparnai, https://www.plienosparnai.lt/page.php?1246
 MARTINSYDE F.4 BUZZARD, http://latvianaviation.com/index.php?en/content/airforce/LAF_Mart_Buzzard.ssi .
 Green, William and Gordon Swanborough. The Complete Book of Fighters. New York: Smithmark, 1994. .
 Holmes, Tony. Jane’s Vintage Aircraft Recognition Guide. London: Harper Collins, 2005. .
 Jackson, A.J. British Civil Aircraft since 1919, Volume 3. London: Putnam, 1988. .
 Mason, Francis K. The British Fighter since 1912. Annapolis, Maryland: Naval Institute Press, 1992. .
 „The Martinsyde A.D.C. I Single Seat Fighter“. Flight, 27 November 1924, pp. 742–745.
 Vistakas, C. „The Annals of Lithuanian Aviation“. Air Enthusiast, Twenty-nine, November 1985 – February 1986. pp. 61–66. ISSN 0143-5450.

 Nuorodos 
 „Martinsyde F.4 Buzzard“ – Didžiosios Britanijos orlaivių katalogas
 Elevonas: Aviacija internete F4 nuoroda
 Martinsyde F-4 „Buzzard“

Kategorija:Naikintuvai
Kategorija:Biplanai
Kategorija:Martinsyde orlaiviai
Kategorija:Mokomieji lėktuvai